отчетна дата, на която е бил превишен прагът.
 4. Институциите, за които общият размер на условната стойност на дериватите по смисъла на параграф 17 от приложение XI, част II надхвърля 10 млрд. EUR, предоставят информацията в параграф 22 от приложение XI, част II, дори ако техният дял на деривати не отговаря на условията по параграф 3.
 Входните критерии по член 4 не се прилагат за параграф 4. Институциите започват да предоставят информация от отчетната дата, която следва отчетната дата на надхвърлянето на прага.
 5. Ако е изпълнено някое от посочените по-долу условия, институциите са задължени да предоставят информацията в параграф 23 от приложение XI, част II в следващия отчетен период:
 а)
 стойността на кредитните деривати по приложение XI, част II, параграф 18 надхвърля 300 млн. EUR;
 б)
 стойността на кредитните деривати по приложение XI, част II, параграф 18 надхвърля 500 млн. EUR.
 Прилагат се входните критерии по член 4 с изключение на буква б), когато институциите започват да предоставят информация от отчетната дата след тази отчетна дата, на която е бил превишен прагът.
 6. Ако прагът по параграф 39 от приложение XI, част II така или иначе не се достига, в съответствие с приложение XI, част II, параграф 40 институциите се освобождават от изискването за предоставяне на информация.
 ГЛАВА 7
 ФОРМАТ И ЧЕСТОТА НА ОТЧИТАНЕ НА ЛИКВИДНОСТТА И СТАБИЛНОСТТА НА ФИНАНСИРАНЕ, НА ИНДИВИДУАЛНА И КОНСОЛИДИРАНА ОСНОВА
 Член 15
 Формат и честота на отчитане на изискването за покритие на нуждите от ликвидност
 1. С оглед предоставянето на информация във връзка с изискването за покритие на нуждите от ликвидност съгласно член 415 от Регламент (ЕС) No 575/2013 на индивидуална и консолидирана основа, институциите ежемесечно представят според указанията в приложение XIII информацията в приложение XII.
 2. Информацията в приложение XII се отнася до предоставената информация във връзка с дадена отчетна дата и информацията за паричните потоци на институцията през следващите 30 календарни дни.
 Член 16
 Формат и честота на отчитането във връзка със стабилността на финансиране
 С оглед предоставянето на информация във връзка със стабилността на финансиране съгласно член 415 от Регламент (ЕС) No 575/2013 на индивидуална и консолидирана основа, институциите на всеки три месеца представят според указанията в приложение XIII информацията в приложение XII.
 ГЛАВА 8
 ИНФОРМАЦИОННИ ФОРМАТИ ЗА ПРЕДОСТАВЯНЕТО НА ДАННИ ОТ ИНСТИТУЦИИТЕ НА КОМПЕТЕНТНИТЕ ОРГАНИ
 Член 17
 1. Институциите предоставят информацията по настоящия регламент във формати за обмен на данни и начини на представяне, определени от компетентните органи, съблюдавайки определението за данни от информационния модел в приложение XIV и формулата за утвърждаване в приложение XV, както и следните условия:
 а)
 в подадените данни не се включва информация, която не е изискана или не е приложима;
 б)
 числовите стойности се подават като факти, в съответствие със следното:
 а)
 данните от тип „паричен“ се отчитат с минимална точност до хиляди единици;
 б)
 данните от тип „процент“ се представят за единица с минимална точност до четири десетични знака;
 в)
 данните от тип „цяло число“ се отчитат като цели числа с точност до съответната единица.
 2. Подадените от институциите данни съдържат следната информация:
 а)
